দক্ষিণ এশিয়ার সংস্কৃতি ও বৌদ্ধিক ইতিহাসের স্বনামধন্য গবেষক অড্রে রুশেক (Audrey Truschke) নিজের গবেষণায় প্রমাণ করে দেখিয়েছেন মুসলিম শাসকরা কখনই ভারতীয় সংস্কৃতি বা হিন্দুত্ববাদের উপর আধিপত্য কায়েম করতে চাননি। বরং সে সময়ে ধর্ম ও ভাষার ক্ষেত্রে অসাধারণ সহাবস্থান স্থাপন করেছিল উভয় সম্প্রদায়ের মানুষ। তার গবেষণা প্রকাশ করেছেন “Culture of Encounters: Sanskrit at the Mughal Court” নামক বইটিতে। সুপরিচিত স্ট্যানফোর্ড বিশ্ববিদ্যালয়ের এই গবেষক লিখেন, নিজেদের স্বার্থে নিজেদেরকে নিরপেক্ষ রক্ষাকর্তা দাবি করে ব্রিটিশ শাসকরা আসলে হিন্দু-মুসলিম উভয় সম্প্রদায়ের মধ্যে বিভেদ তৈরি করতে চেয়েছে। প্রাচীনকাল থেকেই তারা একে অপরের শত্রু, এই ধরণের বিকৃত ইতিহাসকে প্রতিষ্ঠা করতে চেয়েছে। ঔপনিবেশিকতার অবশাসনের পরেও ডানপন্থী আধুনিক হিন্দুত্ববাদীরা রাজনৈতিক ফায়দা লুটতে এই বিবাদকে জিইয়ে রাখতে চেয়েছেন। (33)